Magnae Planities
Magnae Planities sunt lati camporum latentium spatium campestre, cuius multum pratariis, steppis, et terris gramineis tegitur, quae plerumque in occasum Fluminis Mississippliensis et in orientem versus Montium Saxosorum in Civitatibus Foederatis et Canada iacet. Haec regio partes comprehendit civitatum Colorati, Dacotae Meridianae, Dacotae Septentrionalis, Kansiae, Montanae, Nebrascae, Novi Mexici, Oclahomae, Texiae, et Vyominae, ac provinciarum Canadiensium Albertae, Manitobae, et Saskatchewaniae. Canadiensis planitierum pars Pratariae Canadienses appellatur. Nonnulli geographi certas terras Mexicanas in Magnis Planitiebus ponunt, sed alii fines secundum Flumen Grande adumbrant. Magnae Planities, oecoregio ab eruditis habitae, in provincias Canadienses, partes Mexici septentrionalis, et civitates Iovam, Illinoesiam, Indianam, Minnesotam, et Missuriam extenduntur. Omnis regio arte pecuaria et agricultura lata innotuit.